
Narva Noorte Meremeeste Klubi hoolekogu koosseisu kinnitamine

1. Asjaolud ja menetluse käik

Kinnitatakse Narva Noorte Meremeeste Klubi hoolekogu uus koosseis. Hoolekogu suunab huvikooli tegevust ning teeb ettepanekuid huvikooli direktorile ja kooli pidajale huvikooli arengu, vara ja eelarvega seotud küsimustes. Hoolekogu liikmeteks on kooli pidaja ja huvikooli toetavate organisatsioonide esindajad, õppe- ja kasvatustegevusega seotud koolitöötajate ja õppurite esindaja või õpilasomavalitsuse olemasolul selle esindaja. Huvikoolis, kus õpivad ka alaealised, kuulub hoolekogusse ka lastevanemate esindaja. Ülalmainitud hoolekogu töö korraldamiseks esitas Narva Noorte Meremeeste Klubi 30.10.2020. a huvikooli hoolekogu uue koosseisu kinnitamiseks.
Nimekirjas esitatud isikutega on nende osalus asutuse hoolekogus eelnevalt kooskõlastatud.
2. Õiguslikud alused

2.1 Huvikooli seaduse § 17 lõike 1 kohaselt moodustab kooli pidaja viie- kuni üheksaliikmelise hoolekogu.
2.2 Narva Linnavolikogu 17.01.2008. a määrusega nr 5 delegeeris huvikooli seaduse § 17 lõikes 1 kooli pidaja pädevusse antud ülesande lahendamine Narva Linnavalitsusele.
3. Otsus

Kinnitada Narva Noorte Meremeeste Klubi hoolekogu koosseis:
Sergei Lvov


- kooli pidaja esindaja

Ilja Fjodorov


- kooli pidaja esindaja

Anastassia Yakovleva

- huvikooli toetavate organisatsioonide esindaja
Kirill Jakušev


- huvikooli toetavate organisatsioonide esindaja
Anna Persidskaja

- õppe- ja kasvatustegevusega seotud koolitöötajate esindaja
Aleksander Nesterenko
- õppe- ja kasvatustegevusega seotud koolitöötajate esindaja

Darja Fominõhh

- õppurite esindaja

Tatjana Raudsepp

- lastevanemate esindaja
4. Rakendussätted
4.1 Korraldus jõustub seadusega sätestatud korras.

4.2 Tunnistatakse kehtetuks Narva Linnavalitsuse 22.02.2006. a korraldus nr 217-k „Narva Noorte Meremeeste Klubi hoolekogu koosseisu kinnitamine“.

4.3 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
Aleksei Jevgrafov
Linnapea

Linnasekretär

